  Виталий Пронин Со сӥземын Ижкарлэн нуналэзлы. Калык азе поттэмын тыметлэн туспуктэмъёсыз. Туспуктӥсьлэн ужъёсыз возьмато, кызьы воштӥське город котырын улон, кызьы тымет адӟиське инкуазьлэн пӧртэм вакытъёсаз. - Мон Ижкарын вордӥськи, соин тымет городлэн огшоры тодметэз гинэ ӧвӧл. Татчы кыстӥсько адямиос, со котырын улон пӧзе — ужало заводъёс, ортчыло пӧртэм ужрадъёс, - вера Н. Мадильян. Вакчияк: Наталья Мадильян вордӥськиз Ижкарын 1972-тӥ художникъёслэн семьяязы. Йылпумъяз Удмурт кун университетысь историяя факультетэз, бӧрысь дышетскиз Ижысь Л. Васев нимо оружейной школаын, Санкт-Петербургысь ювелирной мастерствоя школаез быдтӥз, суредаськыны дышетскиз Сергей Орлов художник дорын. Туспуктылонэн тунсыкъяське 2012-тӥ арысен. Та вакытэ Наталья туала фотографияя Docdocdoc школаын тодон-валан люка. Ангелина Снигирёва  